फिलहाल इलाहाबाद यूनिवर्सिटी समेत आसपास के पूरे इलाके में बवाल की वजह से अशांति फैल गई है और तोड़फोड़ की वजह से शहर का माहौल फिलहाल पूरी तरह से खराब है। पुलिस कप्तान नितिन तिवारी भारी फोर्स के साथ मौके पर जुटे हुए हैं। उनके साथ शहर के तमाम बड़े अफसर हालात को संभालने में पसीना बहा रहे हैं। फिलहाल यूनिवर्सिटी कैंपस व आसपास के इलाके को पूरी तरह से सील कर दिया गया है और वहां से गुजरने वाला हर शख्स पुलिस की निगाह में है। पुलिस कप्तान ने कहा कि हालात पूरी तरह से काबू में है। कुछ अराजकतत्वों ने माहौल बिगाड़ा है। सभी के विरुद्ध कड़ी कार्रवाई होगी।